
ŠAKIŲ RAJONO SAVIVALDYBĖS TARYBA

SPRENDIMAS
DĖL ŠAKIŲ RAJONO SAVIVALDYBĖS TARYBOS 2022 M. BIRŽELIO 23 D. SPRENDIMO NR. T-231 „DĖL ŽEMĖS NUOMOS MOKESČIO TARIFŲ NUSTATYMO“ PAKEITIMO

2026 m. kovo 20 d. Nr. T-44
Šakiai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 2002 m. lapkričio 19 d. nutarimu Nr. 1798 „Dėl nuomos mokesčio ir žemės nuomos mokesčio priedo už valstybinę žemę“, Lietuvos Respublikos Vyriausybės 2003 m. lapkričio 10 d. nutarimu Nr. 1387 „Dėl žemės nuomos mokesčio už valstybinės žemės sklypų naudojimą“, Lietuvos Respublikos žemės įstatymo 9 straipsnio 15 dalimi, Šakių rajono savivaldybės taryba nusprendžia: 
Pakeisti Šakių rajono savivaldybės tarybos 2022 m. birželio 23 d. sprendimą Nr. T-231 „Dėl žemės nuomos mokesčio tarifų nustatymo“ ir 4 punktą išdėstyti taip:
	„4. Nustatyti valstybinės žemės nuomos mokesčio lengvatas statiniams ir atsinaujinančių išteklių projektams:
4.1. Vadovaujantis Lietuvos Respublikos žemės įstatymo 9 straipsnio 15 dalimi, savivaldybės taryba gali sumažinti žemės nuomos mokestį ne daugiau kaip 50 procentų arba visai atleisti nuo jo valstybinės žemės sklypams, išnuomotiems be aukciono:
	4.1.1. statiniams, nurodytiems Žemės įstatymo 10 straipsnio 7 dalies 1–2 punktuose, eksploatuoti;
	4.1.2. atsinaujinančių išteklių energetikos plėtros projektams pagal Žemės įstatymo 10 straipsnio 7 dalies 3 punktą.
	4.2. Lengvata gali būti suteikta, jei:
	4.2.1. valstybinės žemės nuomos sutartis sudaryta be aukciono;
	4.2.2. statinys ar projektas atitinka Žemės įstatymo 7 dalies 1–2 punkto arba 3 punkto reikalavimus;
	4.2.3. asmuo neturi skolų biudžetui;
	4.2.4. asmuo nėra bankrutuojantis, likviduojamas ar restruktūrizuojamas;
	4.2.5. žemės sklypas nėra nenaudojamos žemės sąraše;
	4.2.6. statinys nėra pripažintas apleistu ar neprižiūrimu.
	4.3. Automatiškai atleidžiama 100 procentų nuo valstybinės žemės nuomos mokesčio (be papildomo vertinimo pagal 4.4 punktą) valstybinės žemės sklypams, užimtiems:
	4.3.1. keliais (gatvėmis);
	4.3.2. elektroninių ryšių infrastruktūros objektais;
	4.3.3. energetikos objektais ir jų technologiniais priklausiniais;
	4.3.4. visuomenės reikmėms skirtais inžineriniais statiniais (vandentiekio, nuotekų, šildymo tinklais);
	4.3.5. savivaldybės infrastruktūra ir jai aptarnauti skirtais statiniais, kai savininkas ar valdytojas yra savivaldybė arba savivaldybės įstaiga;
	4.3.6. statiniais, skirtais krašto apsaugos sistemos institucijų funkcijoms atlikti, statomais krašto apsaugos tikslams skirtose teritorijose;
	4.3.7. statiniais, skirtais užsienio valstybių diplomatinėms atstovybėms ir konsulinėms įstaigoms, Europos Sąjungos institucijoms, jų įsteigtoms įstaigoms, tarptautinėms organizacijoms ir jų atstovybėms, kurios naudojasi privilegijomis ir imunitetais pagal Lietuvos Respublikos tarptautines sutartis ir kitus teisės aktus.
	4.4. Statiniams, nenurodytiems 4.3 punkte, prašymai vertinami pagal šiuos kriterijus (maksimalus balų skaičius – 32 balai):
	4.4.1. Pagal statinio kategoriją (maksimaliai 15 balų):
	4.4.1.1. Daugiabučių namų atnaujinimas (modernizavimas) pagal Lietuvos Respublikos valstybės paramos daugiabučiams namams atnaujinti (modernizuoti) įstatymą – 15 balų;
	4.4.1.2. Atsinaujinančių išteklių energetikos plėtros projektas, vykdomas atsinaujinančių išteklių energijos bendrijos ir jos narių, kai dalininkų ar dalyvių susirinkime savivaldybėms, savivaldybių įstaigoms priklauso daugiau kaip 51 procento balsų dauguma – 15 balų;
	4.4.1.3. Valstybei svarbaus projekto statinys (-iai) ir (ar) valstybei svarbiam projektui įgyvendinti skirtas statinys (-iai) valstybei svarbaus projekto teritorijoje, kurios ribas nustato Vyriausybė – 12 balų;
	4.4.1.4. Savivaldybės infrastruktūra ir (ar) jai aptarnauti skirti statiniai, kai savininkas ar valdytojas nėra savivaldybė ar savivaldybės įstaiga – 10 balų;
	4.4.1.5. Susisiekimo ir inžinerinių komunikacijų aptarnavimo objektas (-ai) susisiekimo ir inžinerinių tinklų koridorių teritorijose – 10 balų;
	4.4.1.6. Kiti statiniai, finansuojami valstybės biudžeto lėšomis, – 8 balai.
	4.4.2. Sukuriamų darbo vietų skaičius (maksimaliai 5 balai). Darbo vietų, kurios bus sukurtos statinio eksploatavimo metu, skaičius:
- 5 ir daugiau kaip  darbo vietos – 5 balai;
- 4 darbo vietos – 4 balai;
- 3 darbo vietos – 3 balai;
- 2 darbo vietos – 2 balai;
- 1 darbo vieta – 1 balas;
4.4.3. Investicijų dydis (maksimaliai 12 balų). Bendras investicijų į statinio į statinio statybą, rekonstravimą ar atnaujinimą (modernizavimą) dydis:
- Daugiau kaip 1 000 000 EUR – 12 balų;
- 500 001–1 000 000 EUR – 10 balų;
- 100 001–500 000 EUR – 8 balai;
- 50 001–100 000 EUR – 6 balai;
- Iki 50 000 EUR – 4 balai.
4.4.4. Lengvatos dydis statiniams, vertinamiems pagal 4.4 papunktį, nustatomas pagal surinktų balų skaičių:
	27–32 balai
	100 % atleidimas nuo mokesčio
	Nuomos mokestis nemokamas

	21–26 balai
	50 % mažinimas
	Mokama 50 % nuomos mokesčio

	16–20 balų
	25 % mažinimas
	Mokama 75 % nuomos mokesčio

	Mažiau kaip 16 balų
	Lengvata nesuteikiama
	Mokama 100 % nuomos mokesčio


	4.4.5. Savivaldybės taryba, atsižvelgdama į vertinimo rezultatus, savivaldybės biudžeto galimybes ir kitas svarbias aplinkybes, gali:
	4.4.5.1. patvirtinti siūlomą lengvatos dydį;
	4.4.5.2. sumažinti lengvatos dydį; 
	4.4.5.3. atsisakyti suteikti lengvatą.
	4.5. Lengvata taikoma pateikus prašymą dėl lengvatos suteikimo ir dokumentus, patvirtinančius statinio atitiktį 4.3 ar 4.4 punkte nurodytiems reikalavimams.  
	4.6. Lengvata taikoma nuo kito mokestinio laikotarpio po sprendimo priėmimo. 
	4.7. Lengvatos trukmė nustatoma savivaldybės tarybos sprendime, atsižvelgiant į statinio ar projekto pobūdį:
	4.7.1. statiniams, nurodytiems 4.3 papunktyje (automatinis atleidimas) – neterminuota; 
	4.7.2. daugiabučių namų atnaujinimui (modernizavimui) – iki 5 metų po atnaujinimo (modernizavimo) pabaigos; 
	4.7.3. atsinaujinančių išteklių energetikos plėtros projektams – iki 10 metų; 
	4.7.4. valstybei svarbaus projekto statiniams – projekto įgyvendinimo laikotarpiui ir iki 3 metų po projekto užbaigimo; 
	4.7.5. kitiems statiniams – iki 5 metų. 
	4.8. Neterminuotos lengvatos peržiūrimos kas 3 metus, vertinant, ar išlieka aplinkybės, dėl kurių lengvata buvo suteikta.
	4.9. Asmuo, kuriam suteikta lengvata, privalo pranešti apie aplinkybių pasikeitimą per 30 dienų. 
	4.10. Lengvata panaikinama, jei: 
	4.10.1. išnyksta lengvatos suteikimo pagrindas; 
	4.10.2. atsiranda skolų savivaldybės biudžetui; 
	4.10.3. nuomininkas ar naudotojas tampa bankrutuojančiu ar likviduojamu;
	4.10.4.  žemės sklypas įtraukiamas į nenaudojamos žemės sąrašą; 
	4.10.5. statinys pripažįstamas apleistu; 
	4.10.6. pateikta klaidinga informacija; 
	4.10.7.  nesilaikoma sprendimo sąlygų;
	4.10.8.  nustatomi kiti įstatymuose ir teisės aktuose numatyti pagrindai. 
	4.11. Lengvatos dydis gali būti sumažinamas savivaldybės tarybos sprendimu, jei pasikeičia aplinkybės, dėl kurių lengvata buvo suteikta arba neįvykdyti 4.4 papunktyje nustatyti kriterijai ir dėl to sumažėja surinktų balų skaičius pagal 4.4.1–4.4.3 papunkčius. 
	4.12. Apie lengvatos panaikinimą informuojama prieš 30 dienų. 
	4.13. Įgyvendinimo tvarką (prašymo formą ir kt.) tvirtina savivaldybės administracijos direktorius“.



Savivaldybės meras				                                                            Raimondas Januševičius 

